recursal/SuperWikiNEXT-32B huggingface dataset:
***Kahwin Muda*** ialah siri drama televisyen Malaysia 2016 arahan Pali Yahya, dibintangi oleh Chacha Maembong dan Fadlan Hazim. Siri ini memulakan tayangan perdana di Slot Iris TV3 dari 22 Ogos 2016 hingga 8 September 2016 menggantikan *Marhaban Kome Oi*.

Sinopsis
--------

Mengisahkan tentang impian Syed Rizal (Fadlan Hazim) dan Nilam (Chacha Maembong) yang mahu berkahwin sejurus tamat Sijil Pelajaran Malaysia (SPM). Persahabatan yang rapat sejak sekolah rendah sehingga ke sekolah menengah, Rizal dan Nilam sering digelar sebagai Romeo & Juliet. Mereka berdua sudah berjanji untuk berkahwin selepas tamat SPM, jadi mereka tidak sabar menanti untuk tamat zaman persekolahan.

Kedua-dua keluarga tahu akan hubungan baik antara Rizal dan Nilam. Keluarga Rizal terkejut apabila Rizal menyuarakan hasrat untuk berkahwin dengan Nilam sebaik habis SPM. Mereka berpendapat bahawa Rizal dan Nilam terlalu muda dan belum bersedia untuk berdikari. Rizal dan Nilam tertekan kerana janji dan impian mereka dihalang.

Rizal menganggap dia adalah pelindung kepada Nilam. Rizal berusaha untuk mencari jalan kerana Nilam mengimpikan sebuah perkahwinan yang mengikut adat dan budaya orang Melayu. Malangnya, Rizal dan Nilam tidak berjaya memujuk orang tua mereka sehingga Rizal membuat keputusan ingin membawa Nilam bernikah di sempadan Golok.

Kedua-dua keluarga menjadi gempar selepas kehilangan Rizal dan Nilam. Akhirnya, mereka bersetuju dengan permintaan Rizal dan Nilam. Puan Sharifah Sapura, nenek kepada Rizal telah meletakkan syarat kerana dia mahu mengajar pasangan muda ini bahawa perkahwinan itu adalah satu tanggungjawab yang besar.

Mereka tidak akan menyara hidup Rizal dan Nilam selepas mereka berkahwin. Rizal perlu belajar hidup berdikari sepenuhnya. Kegembiraan Rizal dan Nilam apabila berjaya merealisasikan impian untuk berkahwin selepas tamat persekolahan mula dihimpit dengan pelbagai cabaran hidup. Sudah bersediakah pasangan muda ini mengharungi asam garam rumah tangga?

Pelakon
-------

### Pelakon utama

* Fadlan Hazim sebagai Syed Rizal
* Chacha Maembong sebagai Nilam

### Pelakon pembantu

* Jasmine Ashraff sebagai Maznah
* Esma Daniel sebagai Syed Amir
* Fazlina Ahmad Daud sebagai Sharifah Marlia
* Aziza Kazan sebagai Sharifah Safura
* Sahronizam Noor sebagai Razif

### Pelakon undangan

* Emelie Hanif
* Jay Iswazir
* Anne Abdullah

Rujukan
-------

1. ↑  Budiey (20 Ogos 2016). "Drama bersiri Kahwin Muda lakonan Fadlan Hazim dan Chacha Maembong". *Sensasi Selebriti*. Dicapai pada 20 Ogos 2016.

| : Slot Iris, Setiap Isnin - Khamis, 6:30 Petang |
| --- |
| Sebelumnya | Kahwin Muda | Berikutnya |
| *Marhaban Kome Oi* | *Abang Sado Boleh Beres* |
Jata KazakhstanJata Kazakhstan
**Jata Kazakhstan** (Bahasa Kazakh: Қазақстан елтаңбасыcode: kk is deprecated , *Qazaqstan eltañbasy*code: kk is deprecated ) merupakan lambang negara Kazakhstan yang diguna pada 4 Jun 1992, selepas perpisahan dari Kesatuan Rusia. Pereka jata ini adalah Zhandarbek Malibekov dan Shot-Aman Ualikhanov.

Elemen
------

Perisai bulat yang membentuk jata negara ini merupakan simbol kehidupan dan keabadian yang bernilai terutama di kalangan orang nomad di Steppe. 

Bulatan dan silang di dalam jata ini, iaitu ***shanyrak*** , silang yang memberi sokongan yang terdapat di atas khemah ***yurt***. Ini melambangkan kestabilan pembangunan dan keamanan negara yang datang dari rakyat. Garisan-garisan mengambarkan sinar matahari yang menembusi dari *shanyrak* menerangi khemah. 

Dua kuda bersayap di kiri dan kanan perisai, merupakan kuda mitos *tulpar*, iaitu kuda terbang dalam mitologi di kalangan orang Turk, yang membawa maksud keberanian sejak zaman dahulu kala. Sayap kuda ini membawa maksud impian berabad-abad lamanya penduduk Kazakhstan yang berbilang bangsa dalam membina sebuah negara yang kukuh dan makmur. Mereka mewakili pemikiran tulen dan aspirasi pembangunan yang kuat dan tidak ada putus asa. Berkas bijirin yang terdapat di dalam sayap kuda membawa maksud kerja keras rakyat Kazakhstan dan hasil kekayaan negara. Tanduk kuda memberitahu ia digunakan dalam upacara istiadat nomad serta hiasan atas puncak tiang bendera sebelum perjuangan mereka. Imej-imej rahmat syurga melambangkan kesuburan bumi dan nasib tentera. Oleh itu, kuda bersayap dan bertanduk ini adalah imej tipologi penting dan mempunyai akar umbi yang mendalam dalam semantik dan sejarah.

Bintang lima, melambangkan bagaimana sikap dan tangan terbuka rakyat Kazakhstan untuk menerima bentuk perkongsian dan kerjasama dengan mana-mana negara dari 5 benua di dunia. Bintang ini juga mewakili aspirasi rakyat kepada cahaya kebenaran dan mengejar perkara yang mulia dan abadi secara berterusan. 

Warna emas yang digunakan sebagai simbol kekayaan, keadilan dan kemurahan hati. Warna biru langit melambangkan langit yang tenang, aman dan damai.

Tulisan *ҚA3AҚCTAH,* iaitu Kazakhstan.

Pautan luar
-----------

* Lambang Republik Kazakhstan (Inggeris)
John Houlding Pengasas Liverpool FC
**John Houlding** adalah seorang ahli perniagaan yang mengasaskan kelab bola sepak Liverpool F.C.. 

John Houlding adalah pemilik sebuah kilang membuat bir dan menjadi kaya setelah perniagaan berjaya, membolehkan beliau hidup selesa. Beliau dilantik menjadi ahli Majlis Bandaraya Liverpool sebagai wakil parti Konservatif untuk kawasan Everton. Dalam tahun 1897, beliau dilantik menjadi Datuk Bandar Liverpool. 

Jasa terbesar peninggalan John Houlding adalah penubuhan kelab Liverpool F.C. Walaupun cerita penubuhan kelab Liverpool F.C. sebenarnya berakar umbi dengan musuh ketat Liverpool F.C. – Everton F.C.

### Everton F.C.

Dalam tahun 1882, peraturan oleh Persatuan Bola Sepak England mensyaratkan Everton menjalani perlawanan bola sepak mereka di stadium yang ditutup. Sebelum itu, Everton bermain di Stanley Park, sebuah taman kegunaan awam yang terbuka.

Mesyuarat yang diadakan di Sandon Hotel yang kebetulan milik John Houlding membawa kepada Everton F.C. menyewa sebuah padang di Jalan Priory. Apabila pemilik padang tersebut tidak lagi membenarkan Everton F.C. menggunakan padang di Jalan Priory, John Houlding berjaya menyewa padang baru milik rakannya John Orrell yang terletak di Jalan Anfield. John Orrel bersetuju supaya Everton membayar sewaan pada kadar yang murah. Perlawanan pertama diadakan di padang Anfield adalah perlawan di antara Everton melawan Earlstown, di mana Everton menang 5-0.

Everton maju semasa berada di Anfield. Teres tempat duduk didirikan. Bilangan penonton menjangkau kepada 8,000 orang setiap perlawanan. Everton menjadi ahli asal yang beraksi dalam Liga Bola Sepak Inggeris dalam tahun 1888. Melihatkan kejayaan Everton, John Houlding mula menaikkan sewa stadium, menaikkan kadar faedah pinjaman beliau kepada Everton dan pemain-pemain dipaksa menggunakan Hotel Sandon untuk menukar pakaian sebelum dan selepas bermain bola.

### Pertelingkahan

Dalam tahun 1891, John Orrell mengancam hendak menamatkan sewaan stadium Anfield, dan John Houlding mencadangkan supaya ditubuhkan sebuah Syarikat Berhad untuk membeli padang tersebut. John Orrell bersetuju menjual Anfield, tetapi John Houlding juga adalah tuan punya tanah bersebelahan, John Houlding merancangkan supaya Syarikat baru tersebut membeli sekali tanah milik beliau bersekali dengan padang Anfield. 

Pemegang saham Everton naik berang, dan menuduh John Houlding hendak mencatut untung daripada kesukaran yang mereka hadapi. Pada 15 Mac 1892 John Houlding tewas undi dan Everton mengambil keputusan untuk meninggalkan Anfield and membeli padang baru. Everton berjaya membeli Goodison Park, di sebelah utara Stanley Park dengan harga £8,000.

### Penubuhan Liverpool F.C.

Houlding dan Orrell kini ditinggalkan dengan padang yang tiada pasukan. Holulding mengambil keputusan untuk menubuhkan pasukan baru – Liverpool F.C.

Perlawanan pertama Liverpool F.C. adalah perlawanan persahabatan melawan Rotherham Town dan Liga Midland. Pasukan Liverpool, yang dikenali sebagai "*Team of the Macs*" menang perlawanan tersebut 7-1. gol pertama Liverpool disumbatkan oleh McVean.

Rujukan
-------

* The Liverpool Story
|  |
| --- |
| Sebahagian daripada siri tentang |
| Ilmu jata |
| 
Elemen konvensional jata |
| 

 Eskutseon 
 Hulu 
 Bidang 
 (Tinktur) 
 Pembahagian 
 Penyokong 
 Penyokong 
 Motto (alternatif)
 Lencana 
 Torse 
 Mantling 
 Helmet 
 Mahkota/Mahkota kecil 
 Kompartmen 
 Darjah  
 Ordinaries 
 Caj 
 Motto 
 Dexter 
 Sinister 
 (kanan) 
 (kiri) 
Outline of a coat of arms

Ikon portal Portal Heraldri |
| * l
* b
* s
 |

Mengikut tradisi Eropah, **jata** atau **lambang kebangsawanan** ialah lambang pengenalan yang dimiliki oleh seseorang individu (atau sekumpulan) untuk pelbagai tujuan. Pada asalnya, jata dipakai oleh kesatria agar mudah dibezakan daripada tentera musuh. Di Tanah Besar Eropah, orang keramaian juga dibenarkan memakai jata burgher. Reka bentuk jata sewajarnya dihuraikan secara berjabar jika dibandingkandengan mohor dan lambang.

Pada abad ke-21, jata masih digunakan oleh berbagai-bagai institusi dan individu (misalnya, sesetengah universiti menetapkan garis panduan kegunaan dan perlindungan jata).

Seni reka bentuk, pempameran, menghuraian dan merakam jata dikenali sebagai ilmu jata. Penggunaan jata oleh negara, negeri, wilayah, bandar dan desa dipanggil ilmu jata sivik.

|  |  |
| --- | --- |
|  | Wikimedia Commons mempunyai media berkaitan ***Jata*** |


|  |  |
| --- | --- |
|  | Wikimedia Commons mempunyai media berkaitan ***Jata*** |

Rujukan
-------

1. ↑  Glasgow University - The Coat of Arms
2. ↑  Educational Institute Coat of arms
3. ↑  Policy on use of the Workmark and Insignia of McGill University

|  |  |
| --- | --- |
| Ikon tunas | Rencana berkaitan kesenian ini ialah rencana tunas. Anda boleh membantu Wikipedia dengan mengembangkannya. |

* l
* b
* s
**Michael Peña** (lahir 31/5/1976), atau nama sebenarnya *Michael Anthony Peña*, adalah seorang pelakon filem Ireland.

Michael Peña dilahirkan di Castleknock, Dublin, Ireland

### Kerjaya

Pada awalnya, Michael Peña telah berlakon dalam filem Drinking Crude pada tahun 1997 dengan memegang watak sebagai Click. Selepas lakonannya dalam filem Drinking Crude itu, dia berlakon pula dalam filem The War Zone sebagai Nick pada tahun 1999. Ini dikuti dengan lakonannya dalam filem Ordinary Decent Criminal pada tahun 2000 di mana Michael Peña memegang watak sebagai Alec.

Selepas itu Michael Peña telah berlakon pula dalam filem Tigerland sebagai Pvt. Roland Bozz yang memenangi Anugerah Persatuan Pengkriti Filem Boston bagi Pelakon Terbaik  
Anugerah Kelompok Pengkritik Filem London bagi Pendatang Baru Tahun Ini pada tahun 2000, dan pada tahun 2001 Michael Peña memegang pula watak sebagai Jesse James dalam filem American Outlaws. Pada tahun 2002 dia berlakon dalam filem Hart'S War dengan memegang watak sebagai Lt. Thomas W. Hart diikuti pula dengan lakonannya sebagai Danny Witwer yang telah dicalonkan bagi Anugerah Empayar bagi pelakon terbaik dalam filem Minority Report pada tahun 2002.

Pada tahun 2003 Michael Peña telah pula berlakon dalam filem Veronica Guerin di mana dia memegang peranan sebagai Tattooed Boy. Selepas itu dia berlakon dalam filem Daredevil pada tahun 2003 memegang watak sebagai Bullseye.

Rujukan
-------

Pautan luar
-----------
Jata negara HabsyahJata negara Habsyah
**Jata Habsyah** digunakan sejak tahun 1996. Dengan mengandungi bintang lima dan mempunyai 5 jalur dikeliling yang mengambarkan cahaya bintang. Jata ini dapat dilihat ditengah-tengah Bendera Habsyah.

Bintang lima ini datang dari jata kerajaan pemerintahan Sulaiman a.s, d imana keturunan selepasnya dikatakan merupakan keturunan raja-raja Habsyah yang terdahulu. Ada juga yang menyatakan ia menggambarkan bntang Betlehem yang dikatakan (dalam penceritaan kitab Injil Matius) memandu tiga orang pendeta besar dalam perjalanan mereka ke Bethlehem untuk melihat Yesus Kristus, seorang anak baru lahir yang dianggap mereka sebagai "raja Yahudi" yang terpilih; bintang ini kini turut melambangkan masa hadapan Habsyah. Pancaran yang memuncul antara bucu-bucu bintang sama panjang melambangkan perpaduan dan kesaksamaan sesama warga Habsyah tidak kira bangsa, agama mahupun jantina.

Rujukan
-------

1. ↑  Matthew 2:1–2Template:Bibleverse with invalid book
2. ↑  Matthew 2:11–12Template:Bibleverse with invalid book

Lihat juga
----------

* Daftar negara

|  |
| --- |
| Rencana ini ialah rencana tunas. Anda boleh membantu Wikipedia dengan mengembangkannya. |

* l
* b
* s

---

Jika anda melihat rencana yang menggunakan templat {{tunas}} ini, gantikanlah ia dengan templat tunas yang lebih spesifik.
Jata negara Australia.
**Jata Australia** menunjukkan di bahagian atas, dari kiri ke kanan, negeri-negeri yang diwakili iaitu: New South Wales,  Victoria dan Queensland; manakla di bahagian bawah pula, dari kiri ke kanan: Australia Selatan, Australia Barat dan Tasmania. Di atas perisai adalah sebutir Bintang Komanwel berbucu tujuh di atas lingkaran berwarna biru dan emas di mana kedua-duanya membentuk puncak. Enam daripada mata pada bintang yang mewakili enam negeri asal, manakala titik ketujuh mewakili gabungan wilayah naungan serta mana-mana negeri Australia yang akan datang. Perisai ini secara keseluruhannya mewakili persekutuan Australia.

Kanggaru merah dan emu merupakan haiwan sokongan perisai jata. Haiwan-haiwan ini tidak pernah ditetapkan sebagai lambang haiwan rasmi negara namun mempunyai pengiktirafan tidak rasmi mereka sebagai fauna asli negara tersebut (hanya terdapat di benua itu). Terdapat pendapat mengatakan haiwan-haiwan ini dipilih bukan sahaja kerana saiznya yang cukup besar untuk memegang perisaitetapi juga kerana haiwan-haiwan ini tidak boleh bergerak ke belakang, hanya ke hadapan - yakni melambangkan kemajuan. Pada hakikatnya kedua-dua haiwan boleh bergerak ke belakang meskipun ia jarang berlaku. Jata negara ini berlatarbelakangkan bunga Golden Wattle (*Acacia pycnantha*) iaitu bunga kebangsaan negara tersebut, walaupun gambaran spesies tidak tepat secara botaninya  Di bahagian bawah jata adalah sebuah skrol yang tertulis nama negara. Kedua-dua karangan bunga wattle dan skrol secara teknikalnya bukan sebahagian daripada reka bentuk jata kerana tiadanya penerangan bahagian-bahagian tersebut pada Waran Diraja yang mengurniakan reka bentuk jata ini.


| Negeri | Jata |
| --- | --- |
| New South Wales |  |
| Victoria |  |
| Queensland |  |
| Australia Selatan |  |
| Australia Barat |  |
| Tasmania |  |

Rujukan
-------

1. ↑  "Coat of Arms". *About Australia*. Jabatan Hal Ehwal Luar Negeri dan Perdagangan Australia. Diarkibkan daripada yang asal pada 28 September 2014. Dicapai pada 23 September 2014. Cite has empty unknown parameter: `|dead-url=` (bantuan)
2. ↑  "Australian Coat of Arms". WorldWideWattle. Dicapai pada 23 September 2014. Cite has empty unknown parameter: `|dead-url=` (bantuan)
**Jalan Pintasan Muar** Jalan Pintasan Muar ialah sebuah rangkaian lebuh raya pertama di bandar Muar, Johor, Malaysia. Lebuh raya sepanjang 13 kilometer itu bermula dari pekan Parit Bunga hingga ke Parit Sakai, Jalan Abdul Rahman. Rangkaian lebuh raya ini dihubungkan melalui sebuah Jambatan Kedua Muar yang menyeberangi Sungai Muar.

Sejarah
-------

Pembinaan jalan pintasan dan Jambatan Kedua Muar adalah bertujuan untuk mengalihkan kesesakan yang sering berlaku di Jambatan Sultan Ismail Muar di Laluan Persekutuan  yang merupakan satu-satunya laluan untuk ke bandar Muar dan lain-lain destinasi seperti ke Batu Pahat dan Johor Bahru dari bandar Tangkak. Ia merupakan laluan alternatif untuk pengguna dan kenderaan berat khasnya.

Cadangan pembinaannya telah dimulakan pada tahun 1998. Ia mula dibina pada tahun 2002 oleh Jabatan Kerja Raya dan Ranhill Bersekutu Sdn Bhd sebagai kontraktor utamanya. Pembinaannya siap pada tahun 2005.

Laluan
------

Jalan Pintasan Muar merupakan laluan sepanjang 13 km bermula dari persimpangan-Y Parit Bunga ke Melaka dan Tangkak/Segamat merentasi Sungai Muar dan terus ke timur dan melalui jalan-jalan utama di Muar termasuk Jalan Salleh dan Jalan Bakri dan kemudiannya menuju ke selatan dan berakhir di Parit Sakai, Jalan Abdul Rahman, Muar dengan Jambatan Kedua Muar merupakan jambatan yang merentasi Sungai Muar.

Selain itu, jalan pintasan 4 lorong ini juga mempunyai beberapa simpang empat yang menghubungkan jalan pintasan dengan beberapa laluan utama ke Batu Pahat dan Yong Peng. Antara simpang tersebut ialah : 

* Jalan Abdul Rahman (Parit Sakai)
* Jalan Temenggung Ahmad (Parit Keroma Ke Bandar Muar)
* Jalan Dato Haji Kosai
* Jalan Bakri
* Jalan Sungai Abong
* Jalan Naib Pee
* Bukit Treh, Jalan Muar-Pagoh
* Jalan Bukit Treh
* Jalan Bakariah
* Parit Bunga - Melaka - Segamat (Tangkak)

Setiap simpang disediakan dengan lampu isyarat.

Lihat juga
----------

* Muar

Pautan luar
-----------

* Diarkibkan 2009-02-27 di Wayback Machine
Daerah Sentral Johor Bahru
**Daerah Sentral Johor Bahru** merupakan sebuah pusat komersial dan politik di kawasan bandaraya Johor Bahru di Johor, Malaysia.

DSJB Secara rasminya ditakrifkan sebagai kawasan dalam Jalan Lingkaran Dalam Johor Bahru yang merangkumi pusat bandaraya, Istana Bukit Serene, zoo bandar raya, Hospital Sultanah Aminah, Gerbang Selatan Bersepadu, Tambak Johor dan kompleks kastam.

Pusat untuk perniagaan
----------------------

Kawasan ini merupakan pusat bagi aktiviti perniagaan. Semua bank utama negara mempunyai cawangan di pusat bandaraya. Pusat membeli-belah utama seperti Johor Bahru City Square dan Kotaraya turut terletak didalam kawasan ini.

Pusat untuk kerajaan dan politik
--------------------------------

Kawasan ini juga merupakan pejabat kerajaan negeri Johor, cawangan-cawangan kerajaan negeri dan persekutuan serta pejabat parti politik.

Hab pengangkutan
----------------

Kawasan ini juga menjadi pusat kepada Kompleks Kastam, Imigresen dan Kuarantin (CIQ) Kerajaan Malaysia di Tambak Johor.
Jalan Petaling berbumbung Naga Hijau.
**Jalan Petaling** atau lebih dikenali dengan panggilan *Petaling Street* merupakan kawasan penempatan kaum Cina (Pekan Cina) di Malaysia semasa zaman kolonal British. Selama bertahun-tahun lamanya Jalan Petaling telah menjadi tempat perniagaan dan mengekalkan tradisi dan budaya masyarakat Cina di Malaysia, dengan kuil Buddha dan kedai menjual colok, ubat tradisi dan kedai makan Cina. Pada awal petang sehingga lewat malam, penjaja akan menjual barangan mereka dijalanan dengan pelbagai barangan jualan. 

Ia terkenal dengan barangan salinan - daripada barangan berjenama sehingga VCD/DVD cetak rompak. Kini ia dilengkapi dengan atap kanopi yang menutupi seluruh jalan den berbentuk naga. Ia menambahkan lagi suasana sibuk tanpa bimbang panas dan hujan. 

Jarak Jalan Petaling dengan Stesen LRT Pasar Seni hanyalah kira-kira 400 meter sahaja.

Jalan Petaling juga terkenal akan lambakan pub, restoran dan gerai-gerai makanan yang menyediakan pelbagai juadah dan makanan, antaranya Mi Hokkien, ikan bakar, *asam laksa* dan Mi kari. Kebanyakkan pengusaha dari kalangan Orang Cina Han, namun begitu anda boleh melihat banyak juga gerai yang diusahakan oleh Orang Bangladesh, India dan etnik Melayu.

Pautan luar
-----------

*
Logo JanSport
**JanSport** merupakan satu jenama beg galas belakang yang dimiliki oleh VF Corporation, merupakan antara satu pengeluar pakaian paling besar di dunia. Penubuhan syarikat ini berlaku di Seattle, Washington dalam tahun 1967 oleh Jan Lewis (di mana nama pertama digunakan sebagai nama produk), Skip Yowell dan Murray Pletz. Kini, syarikat ini beroperasi di San Leandro, California, berhampiran dengan sekutu korporatnya iaitu The North Face. Jenama JanSport merupakan satu pembuat beg galas terbesar didunia, bersama, JanSport dan The North Face menjual hampir separuh dari semua jenis beg galas belakang di Amerika Syarikat.

Jenama ini terkenal dengan jaminan sepanjang-hayat pada produknya, sama seperti sejarah penciptaannya. JanSport popular dikalangan pelajar-pelajar.

Polisi Jaminan
--------------

Polisi jaminan sah dengan produk yang jika didapati rosak sekiranya diluluskan oleh pihak syarikat, mengikut keadaan kerosakan beg terbabit. Polisi jaminan ini tidak sama di setiap benua. Diantara jaminan yang boleh didapati dengan beg ini ialah: -

### Sepanjang Hayat

Polisi ini diperkenalkan dan sah untuk di Amerika Syarikat, Kanada dan Amerika Latin. Jaminan syarikat dengan menukar atau dibaik pulih bagi beg yang rosak dengan secara percuma. 

### 30 tahun

Polisi ini diperkenal dan sah untuk di Asia dan Oceania.

### Baiki/Tukar

Polisi ini sah di benua Afrika, Eropah dan Asia Barat.

Perihal Produk
--------------

### Kategori

Terdapat beberapa jenis kategori bagi beg-beg JanSport, diantaranya adalah seperti berikut:

* Campus
* Everyday
* Outdoor
* Laptop & Business
* Travel
* Collection
* Lifestyle (untuk luar dari Amerika Syrikat dan Kanada)

### Teknologi

JanSport menitik-beratkan kesihatan penggunanya dengan mencipta teknologi tali galas dan belakang beg, yang direka khusus untuk menjaga bahu dan tulang belakang pengguna. Diantaranya ialah:

* AirLift
* AirFlex
* AirCore
* S-Curve
* Liquid2Go (tempat simpanan air untuk mengelak dari dihidrasi)
* Grid Fit (untuk menyokong tulang belakang)

Rujukan
-------

1. ↑  Bruce Horovitz, "New 'badge' of cool: High-tech, high-fashion backpacks," *USA Today*, 20 August 2007, 1A.
2. ↑  *Ibid.*

Pautan Luar
-----------

* Jansport Diarkibkan 2007-10-22 di Wayback Machine, Laman web rasmi Jansport (US) (Inggeris)
* VF Corporation Diarkibkan 2011-07-20 di Wayback Machine
**Kamen Rider Rey** (仮面ライダーレイ, *Kamen Raidā Rei*) adalah Kamen Rider yang diperkenalkan untuk filem Tokusatsu Kamen Rider 2008, Kamen Rider Kiva. Rey sebenarnya adalah Takato Shiramine (白峰 天斗, *Shiramine Takato*), seorang penyiasat persendirian dari persekutuan yang dipanggil 3WA (World Wide Wing Association) (３ＷＡ（ワールド・ワイド・ウィング・アソシエーション）, *Wārudo Waido Wingu Asoshiēshon*). Dia dibantu oleh Rey Kivat (レイキバット, *Rei Kibatto*), robot komputer berbentuk kelawar. Robot ini direka oleh 3WA. 

Rey membuat kemunculan sulungnya melalui drama pendek Momotaros Punya Raja Istana Merah Membara. Manakala Takato Shiramine membuat kemunculan sulungnya di dalam drama Kamen Rider Kiva Edisi Internet: Ratu Istana Neraka.

Sejarah Rey dan 3WA
-------------------

Menurut maklumat yang disiarkan di dalam laman sesawang filem Kamen Rider Kiva, sistem Rey diambil dari Sistem KV. Persekutuan 3WA telah menganalisis maklumat perlawanan antara Kiva dengan puak Fangire. Hasil analisis perlawanan dan Sistem KV ini telah memberi inspirasi kepada mereka untuk membangunkan satu sistem - Sistem Rey. 

Sungguhpun sistem ini hanya adaptasi dari Sistem KV, namun pihak 3WA telah memasukkan unsur-unsur terkini dalam teknologi pertarungan yang mereka panggil "Ultimate Super Machine". Ini bermakna, Rey mampu memperbaiki kelemahan sistem mahupun sabarang kerosakan secara otomatik. 

Persekutuan 3WA sedang menyiasat aktiviti puak yang menyerupai Fangire. Mereka dikenali sebagai Legendorga.

Keupayaan Rey
-------------

Rey mempunyai ketinggian 205cm dan berat 87kg. Impak tumbukannya pula adalah sebanyak 17t dan tendangannnya pula adalah sebanyak 8t. Rey mampu berlari selaju 5 saat untuk 100 meter dan lompat setinggi 30 meter. Dia mampu membuat serangan pemusnah yang dipanggil **Blizzard Claw Execution** (ブリザードクロー・エクスキュージョン, *Burizādo Kurō Ekusukyūjon*).
**Colin Luther Powell** (5 April 1937 – 18 Oktober 2021) ialah jeneral tentera dan ahli politik Amerika yang berkhidmat sebagai Setiausaha Negara Amerika Syarikat ke-65 dari 20 Januari 2001 hingga 26 Januari 2005. Beliau merupakan orang Afrika Amerika pertama yang berpangkat tinggi dalam sejarah pentadbiran Amerika Syarikat sehingga presiden Obama menjadi presiden pada tahun 2009. Beliau dipilih oleh George W. Bush pada 16 Disember 2000 dan perlantikannya dipersetujui oleh Senat. Powell dipecat sebelum bermulanya penggal kedua presiden Bush akibat daripada justifikasi beliau yang tidak tepat terhadap Perang Iraq Amerika pada tahun 2003. Beliau kemudiannya digantikan oleh Condoleezza Rice yang dipilih oleh presiden Bush dan ditetapkan oleh Senat pada 26 Januari 2005. Powell juga pernah menjawat sebagai Ketua Penasihat Keselamatan A.S. (1987-1989) dan Pengerusi Ketua Turus Bersama A.S. (1989-1993).

Latar belakang peribadi
-----------------------

Powell dilahirkan di Bandaraya New York dan dibesarkan di Bronx Selatan. Ibu bapa beliau, Luther Theophilus dan Maud Ariel Powell, berhijrah ke Amerika Syarikat dari Jamaica. Powell belajar di sekolah negeri Bandaraya New York, lulus dari *City College of New York* (CCNY), di mana dia mendapatkan ijazah sarjana muda dalam bidang geologi.

Dia juga menyertai ROTC di CCNY dan memperoleh pangkat Leftenan Muda Angkatan Tentera Darat AS setelah lulus pada Jun 1958. Pencapaian akademinya yang lain termasuk ijazah MBA dari Universiti George Washington.

Powell bernikah dengan Alma Vivian Johnson yang berasal dari Birmingham, Alabama. Dia mempunyai seorang anak lelaki, Michael (yang pernah menjadi ketua Suruhanjaya Komunikasi Persekutuan); anak-anak perempuannya Linda dan Anne; menantu Jane; dan cucu-cucunya Jeffrey dan Bryan.

Panggilan akrab Presiden George W. Bush untuk Powell adalah *Pup Pup*.

Powell terkenal sebagai orang yang mendorong terjadinya serangan Amerika Syarikat ke Iraq pada tahun 2003 setelah menunjukkan "bukti" adanya senjata pemusnah besar-besaran di Iraq dalam sebuah Persidangan Agung PBB yang ternyata sama sekali tidak ada.

Rujukan
-------

1. ↑  The first African American secretary of state, Colin Powell Diarkibkan Jun 4, 2008, di Wayback Machine, The African American Registry.
2. ↑  Walter LaFeber berkata, "Presiden memaksa Powell untuk meletak jawatan." LaFeber "The rise and fall of Colin Powell and the Powell Doctrine." *Political Science Quarterly* 124.1 (2009) p. 71.
|  |
| --- |
| *KRI Sikuda*  |
| Angkatan | Tentera Laut Diraja Malaysia |
| Jenis: |  |
| Kelas: |  |
| Pembuat: | Evans Deakin and Company |
| Ditempah: |  |
| Mula dibina: |  |
| Dilancar: | 8 April 1967 |
| Ditauliah: | 17 November 1967 - 21 Februari 1985 HMAS Attack (P 90) |
| Khidmat: |  |
| Spesifikasi |
| Sesaran: | 140 tan, |
| Panjang: | 32 meter |
| Lebar: | 6.1 meter |
| Draf kedalaman: |  |
| Propulsi: | Dua enjin disel 16 silider turbocharge kerkepayaan 3,460 h, dua gandar |
| Kelajuan: | 24 knot |
| Persenjataan: | Satu meriam 40 mm gun
Satu motar 81 mm
Dua mesingan .50 caliber 
Berkeupayaan membawa periuk api dan peletus dalam  |
| Penderia: |  |
| Helikopter: |  |
| Krew: | 25 |
| Motto: |  |

**KRI Sikuda (863)** merupakan kapal perang tentera laut Indonesia jenis bot peronda kecil kapal *kelas Sibaru - HMAS Attack* yang sentiasa bersedia mempertahankan negara pulau Indonesia.

Kapal **KRI Sikuda** milik Indonesia merupakan kapal jenis bot peronda kecil kapal *kelas Sibaru - HMAS Attack*. KRI Sikuda memenuhi keperluan Indonesia dan berperanan mempertahankan Indonesia dari kapal-kapal musuh. KRI Sikuda dibina oleh *Evans Deakin, Ltd. Australia*. Ia dilancarkan pada 1968.

Kapal lain dalam kelas yang sama adalah KRI Sibaru, KRI Suliman, KRI Sigalu, KRI Silea, KRI Siribua, KRI Siada, KRI Sikuda, dan KRI Sigurot.

KRI Sikuda mempunyai 22 orang anak kapal termasuk pegawai. KRI Sikuda dilengkapi untuk misi pertempuran kapal ke kapal di permukaan laut "anti-surface warfare".

Kapal KRI Sikuda sepanjang 32.76 m; 6.2 meter \* 1.9 meter ( 107.5 kaki panjang \* 20.3 kaki \* 6.2 kaki) mempunyai kelajuan bertempur pada 21 batu nautikal. KRI Sikuda mempunyai seseran 146 tan penuh atau 115 tan ketika kosong.

Rekabentuk kapal membenarkan tatarajahnya ditukar bagi menerima pelbagai sistem persenjataan dan pengesan untuk memenuhi keperluan operasi yang berkembang bagi angkatan tentera Indonesia.

TORPEDO
-------

Tiada maklumat

PELURU BERPANDU
---------------

Tiada maklumat

MERIAM
------

Propulsion: 2 diesels, 2 shafts, 3,460 bhp, 21 knots
Armament: 1 40 mm, 1 7.62 mm MG 

Meriam utama bot peronda kelas Sibaru, KRI Sikuda yang dipasang pada dek hadapan, adalah meriam 40 mm dan mesingan 7.62 mm pelbagai kegunaan yang menawarkan pertahanan udara jarak-dekat terhad terhadap pesawat sayap kekal dan pesawat sayap berputar dan bagi tugan rondaan.

PENANGKIS "COUNTERMEASURES"
---------------------------

PENGESAN
--------

TUJAHAN
-------

Kapal KRI Sikuda mempunyai dua enjin disel 16 silinder yang disambung kepada dua gandar yang menghasilkan 3,460 bhp secara berterusan dengan kelajuan bertempur 24 batu nautikal.

Pegawai pemerintah KRI Sikuda
-----------------------------

Pautan luar
-----------

*
KRI Silas Papare 386.KRI Silas Papare 386.
**KRI Silas Papare (386)** merupakan kapal perang tentera laut Indonesia jenis kapal peronda korvet yang sentiasa bersedia mempertahankan negara Indonesia.

Kapal peronda korvet **KRI Silas Papare** (386) milik Indonesia merupakan kapal peronda korvet jenerasi moden kelas *Type 133.1* yang terbaru menyertai tentera laut Indonesia. Kapal peronda KRI Silas Papare memenuhi keperluan Indonesia dan berperanan sebagai kapal anti-kapal selam.

Kapal peronda korvet ini dibina 1984 oleh *VEB Peenwerft, Wolgast, Jerman Timur*, yang digunakan seketika oleh tentera laut Jerman Barat sebelum diambil alih oleh tentera laut indonesia pada tahun 1996. Ia dibina khusus sebagai kapal anti-kapal selam tetapi boleh berperanan untuk tujuan meronda. Ia boleh dikendalikan oleh 20 hingga 59 orang kaki-tangan.

Kapal lain dalam kelas yang sama termasuk KRI Kapitan Patimura, KRI Unting Suropati, KRI Nuku, KRI Lambung Mangkurat, KRI Tjut Nya Dhien, KRI Sultan Thaha Syaifuddin, KRI Sutanto, KRI Sutedi Senpoputra, KRI Wiratno, KRI Memet Sastrawiria, KRI Tjiptadi, KRI Hasan Basri, KRI Iman Bonjol, KRI Pati Unus, KRI Teuku Umar, dan KRI Silas Papare. Kesemuanya berupaya berperanan bagi pertempuran dibawah permukaan laut "anti-submarine warfare".

KRI Silas Papare bersaiz 75.2meter x 9.78meter x 2.65 meter/ (246.7 x 32.1 x 8.7 kaki). Berat penuh berisi sekitar 900 tan.

Torpedo
-------

KRI Silas Papare dilengkapi dengan empat tiub pelancar torpedo 15.7 inci.

Peluru berpandu
---------------

Sistem pertahanan udara adalah dua pelancar peluru berpandu SA-N-5, peluru berpandu darat-ke-udara yang menawarkan pertahanan udara jarak-dekat terhadap pesawat sayap kekal dan pesawat sayap berputar dan terhadap peluru berpandu anti-kapal yang datang. 

Selain itu ia juga dilengkapi dengan 2 RBU-6000 bagi peranan anti-kapal selam (ASW RL) dan juga mempunyai 2 para (*Deep Charge*).

Meriam
------

Meriam utama kapal perang KRI Silas Papare yang dipasang pada dek hadapan, adalah meriam berkembar 57mm/70 caliber DP. Kapal peronda ini juga dilengkapi dengan satu mesingan 30 mm berkembar pelbagai guna.

Penangkis *countermeasures*
---------------------------

Pelancar umpan PK-16 decol RL yang dilancarkan dalam mod ganggu "distraction" atau menawan "seduction" bagi mengaburi peluru berpandu musuh. Selain itu ia turut mempunyai sistem pemintas *Watch Dog intercept*.

Radar penerima amaran kapal ini adalah MR-302/Strut Curve bagi carian permukaan dan udara yang bersepadu dengan sistem tembakan MR-123 Vympel/Muff Cob.

Pengesan
--------

KRI Silas Papare memiliki radar pengesan permukaan dan kawalan tembakan MR-302/Strut Curve. Radar tersebut memberikan pengesanan pencari sasaran di udara dan permukaan bersepadu dan beroperasi dalam trek ketika mod pengawas "scan mode" dan meninjau "scanning". 

Kapal anti-kapal selam (ASW) ini juga dilengkapi dengan sonar aktif berfrekuensi serdahana di badan kapal jenis MG-322T.

Tujahan
-------

Kapal peronda ini mempunyai tiga enjin disel yang disambung kepada tiga gandar bagi menghasilkan kuasa sebesar 14,250 bhp, dengan kelajuan beroperasi 24 batu nautikal.

Pautan luar
-----------

*
**KRI Singa (651)** merupakan kapal perang tentera laut Indonesia jenis kapal peronda anti kapal selam yang sentiasa bersedia mempertahankan negara pulau Indonesia.

Kapal **KRI Singa** milik Indonesia merupakan kapal kelas Andau (PB 57 Mk II) jenis kapal peronda anti kapal selam. KRI Singa memenuhi keperluan Indonesia dan berperanan mempertahankan Indonesia dari kapal-kapal musuh. KRI Singa dibina oleh *Lurssen Werft, Bremen*. Ia dilancarkan pada 1988. KRI Singa merupakan kapal yang dipertingkatkan keupayaannya berbanding kelas kapal sebelumnya. Sebahagian peralatan dan badan kapal dibina di Jerman dan dipasang di Indonesia. Ia dibina oleh syarikat binaan *Lurssen, Vegesack, Jerman* dan *P.T. PAL SY, Surabaya*. 

Kapal lain dalam kelas yang sama adalah KRI Andau, KRI Singa, KRI Tongkak, dan KRI Ajak.

KRI Singa mempunyai 53 orang anak kapal termasuk pegawai. KRI Singa dilengkapi untuk misi anti kapalselam"anti-submarine warfare".

Kapal KRI Singa sepanjang 58.1 m; 7.62meter \* 2.75meter ( 190.6 kaki panjang \* 25 kaki \* 9 kaki) mempunyai kelajuan bertempur pada 27.25. KRI Singa mempunyai seseran 423 tan penuh.

Torpedo
-------

2 tiub torpedo 21 inci berkembar.

Meriam
------

Meriam utama kapal perang KRI Singa yang dipasang pada dek hadapan, adalah meriam tunggal Bofor 57 mm/70 kaliber yang mampu memuntahkan 200 biji/minit pada jarak 17 km ( 9.3 batu nautikal) menawarkan pertahanan udara jarak-dekat terhadap pesawat sayap kekal dan pesawat sayap berputar dan terhadap peluru berpandu anti-kapal yang datang. Berat termasuk sarung "weight to shell" 2.4 kg. 

Terdapat juga satu mesingan 40 mm dan dua mesingan 20 mm.

Penangkis langkah balas
-----------------------

Sonar: PHS-32 hull mounted MF
EW: DR-2000 S3 intercept, Dagie decoy RL

KRI Singa dilengkapi dengan sistem pemintas EW: DR-2000 S3 dengan sistem pelancar umpan chaff *Dagie decoy RL*. 

KRI Singa memiliki sonar pengesan pada badan kapal PHS-32 ('ML').

Tujahan
-------

Kapal KRI Singa mempunyai dua enjin disel yang disambung kepada dua gandar yang menghasilkan 8,260 bhp secara berterusan dengan kelajuan 27.25 knot.
**Janji Joni** adalah sebuah filem Komedi Indonesia tahun 2005 yang dibintangi oleh Nicholas Saputra, Mariana Renata, Rachel Maryam dan Ramai lagi. Filem ini dikarang dan diarahkan oleh Joko Anwar.

Pelakon
-------

* Nicholas Saputra Sebagai Joni
* Mariana Renata Sebagai Angelique
* Rachel Maryam Sebagai Voni
* Dwiky Riza Sebagai Toni
* Surya Saputra Sebagai Otto
* Gito Rollies Sebagai Pak Ucok
* Fedi Nuril Sebagai Jeffrey

Sinopsis
--------

Janji Joni menceritakan tentang Joni (Nicholas Saputra) seorang penghantar gelendong filem yang tidak pernah lewat menghantar gelendong filem antara pawagam. Joni yang telah bekerja sebagai penghantar secara turun temurun ini bernekad untuk menghantarnya lebih tepat dan diandalkan. Suatu hari ketika dia bertemu seorang wanita jelita (Mariana Renata) dan Joni menanyakan namanya. Tapi perempuan itu hanya akan memberitahu namanya kalau Joni dapat menghantar gelendong-gelendong filem dengan tepat hingga filem yang ditonton tidak terputus di tengah jalan.

Perbagai halangan perlu tempuhinya. Dimulakan dengan motornya dicuri ketika sedang menolong orang buta melintas jalan dan membantu istri kepada pemandu teksi yang ditumpangnya bersalin. Dia kemudian dipaksa menjadi figuran filem dan menolong gadis yang dijambatan. Voni (Rachel Maryam) yang kemudiannya malah membawa lari gelendong filemnya. Kemudian menjadikannya band Voni dan Jeffry (Fedi Nuril) turut dikejar semasa yang menjerit menyebut Voni yang mencuri barang mereka. Sehingga akhirnya bertemu dengan Adam (Sujiwo Tejo) seniman sinting sang pencuri beg tangan yang hampir saja mencuri beg tangan Joni. Sementara itu masa sudah hampir habis untuk menghantar gelendong filem. Joni bergerak dengan lebih cepat. Sekiranya Joni gagal menghantar gelendong filem tersebut pada masa yang tepat dia tidak akan dapat berjumpa dengan wanita tersebut itu lagi dan filem di pawagam akan tergantung ceritanya.

Pautan Luar
-----------
**KRI Sutedi Senpoputra (378)** merupakan kapal perang tentera laut Indonesia jenis kapal peronda korvet yang sentiasa bersedia mempertahankan negara Indonesia.

Kapal peronda korvet KRI Sutedi Senpoputra milik Indonesia merupakan kapal peronda korvet jenerasi moden kelas *Type 133.1* yang terbaru menyertai tentera laut Indonesia. Kapal peronda KRI Sutedi Senpoputra memenuhi keperluan Indonesia dan berperanan sebagai kapal anti-kapal selam.

Kapal peronda korvet ini dibina 1981 oleh *VEB Peenwerft, Wolgast, Jerman Timur*, yang digunakan seketika oleh tentera laut Jerman Barat sebelum diambil alih oleh tentera laut indonesia pada tahun 1994. Ia dibina khusus sebagai kapal anti-kapal selam tetapi boleh berperanan untuk tujuan meronda. Ia boleh dikendalikan oleh 20 hingga 59 orang kaki-tangan.

Kapal lain dalam kelas yang sama termasuk KRI Kapitan Patimura, KRI Unting Suropati, KRI Nuku, KRI Lambung Mangkurat, KRI Tjut Nya Dhien, KRI Sultan Thaha Syaifuddin, KRI Sutanto, KRI Sutedi Senpoputra, KRI Wiratno, KRI Memet Sastrawiria, KRI Tjiptadi, KRI Hasan Basri, KRI Iman Bonjol, KRI Pati Unus, KRI Teuku Umar, dan KRI Silas Papare. Kesemuanya berupaya berperanan bagi pertempuran dibawah permukaan laut "anti-submarine warfare".

KRI Sutedi Senpoputra bersaiz 75.2meter x 9.78meter x 2.65 meter/ (246.7 x 32.1 x 8.7 kaki). Berat penuh berisi sekitar 900 tan.

Torpedo
-------

KRI Sutedi Senpoputra dilengkapi dengan empat tiub pelancar torpedo 15.7 inci.

Peluru berpandu
---------------

Sistem pertahanan udara ialah dua pelancar peluru berpandu SA-N-5, peluru berpandu darat-ke-udara yang menawarkan pertahanan udara jarak-dekat terhadap pesawat sayap kekal dan pesawat sayap berputar dan terhadap peluru berpandu anti-kapal yang datang. 

Selain itu ia juga dilengkapi dengan 2 RBU-6000 bagi peranan anti-kapal selam (ASW RL) dan juga mempunyai 2 para (*Deep Charge*).

Meriam
------

Meriam utama kapal perang KRI Sutedi Senpoputra yang dipasang pada dek hadapan, adalah meriam berkembar 57mm/70 caliber DP. Kapal peronda ini juga dilengkapi dengan satu mesingan 30 mm berkembar pelbagai guna.

Penangkis *countermeasures*
---------------------------

Pelancar umpan PK-16 decol RL yang dilancarkan dalam mod ganggu "distraction" atau menawan "seduction" bagi mengaburi peluru berpandu musuh. Selain itu ia turut mempunyai sistem pemintas *Watch Dog intercept*.

Radar penerima amaran kapal ini adalah MR-302/Strut Curve bagi carian permukaan dan udara yang bersepadu dengan sistem tembakan MR-123 Vympel/Muff Cob.

Pengesan
--------

KRI Sutedi Senpoputra memiliki radar pengesan permukaan dan kawalan tembakan MR-302/Strut Curve. Radar tersebut memberikan pengesanan pencari sasaran di udara dan permukaan bersepadu dan beroperasi dalam trek ketika mod pengawas "scan mode" dan meninjau "scanning". 

Kapal anti-kapal selam (ASW) ini juga dilengkapi dengan sonar aktif berfrekuensi serdahana di badan kapal jenis MG-322T.

Tujahan
-------

Kapal peronda ini mempunyai tiga enjin disel yang disambung kepada tiga gandar bagi menghasilkan kuasa sebesar 14,250 bhp, dengan kelajuan beroperasi 24 batu nautikal.

Pautan luar
-----------

*
**Jemput-jemput pisang** atau juga dikenali sebagai *cucur pisang* atau *cekodok pisang* merujuk kepada campuran pisang dan gandum yang digoreng dalam minyak masak. Pada umumnya ia digolongkan dalam kuih jenis kuih jemput-jemput.

Resepi
------

### Bahan-bahan

1. 30 gm gula
2. 60 gm tepung gandum(diayak)
3. 4 biji pisang emas yang besar
4. Sedikit garam
5. ¼ sudu teh serbuk penaik
6. ½ kuali minyak untuk menggoreng

### Cara penyediaan

Kupas dan lecek pisang dalam mangkuk adunan. Campurkan gula dan tepung gandum dan kacau rata-rata. 

### Untuk menggoreng

Panaskan anggaran 1/2 kuali minyak. Ronyokkan sehelai kertas serap minyak dan bentangkan diatas pinggan. 

Cedok adunan dengan sudu basah dan masukkan ke dalam minyak yang panas dengan menggunakan sudu basah yang lain untuk membulatnya. Goreng hingga kuning, sambil membalik-baliknya perlahan-lahan dengan belakang sudip berlubang bagi menjadikan jemput pisang berbentuk bulat. Tuskan hingga kering dan hidangkan dalam pinggan kuih.
Isipadu dan jisim piza silinder jejari *z*, tinggi *a* dan ketumpatan *e* *ir*
**Jenaka matematik** ialah satu bentuk jenaka yang bergantung pada aspek matematik atau stereotaip ahli matematik. Kelucuan itu mungkin berasal dari kata- kata, atau daripada makna ganda istilah matematik, atau daripada salah faham orang awam tentang konsep matematik. Ahli matematik dan pengarang John Allen Paulos dalam bukunya *Mathematics and Humor* menerangkan beberapa cara bahawa matematik, secara umumnya dianggap sebagai aktiviti formal yang kering, bertindih dengan jenaka, aktiviti yang longgar dan tidak sopan: kedua-duanya adalah bentuk "permainan intelektual"; kedua-duanya mempunyai "logik, corak, peraturan, struktur"; dan kedua-duanya adalah "ekonomi dan eksplisit".

Sesetengah penghibur menggabungkan matematik dan jenaka untuk menghiburkan dan/atau mengajar matematik.

Rujukan
-------

1. ↑
2. ↑  John Allen Paulos. *Mathematics and Humor*.
3. ↑  "Matt Parker, math stand-up comedian". Mathscareers.org.uk. 2011-08-04. Dicapai pada 2013-07-01.
4. ↑  "Dara O'Briain: School of hard sums". Comedy.co.uk. Dicapai pada 2013-07-01.
5. ↑  Schimmrich, Steven (2011-05-17). "Dave Gorman – stand-up math comedy". Dicapai pada 2013-07-01.

Pautan luar
-----------

* A Sampling of Mathematical Folk Humor
* Mathematical Humor – from Mathworld
* Paul Renteln and Alan Dundes (2004-12-08). "Foolproof: A Sampling of Mathematical Folk Humor" (PDF). *Notices of the AMS*. **52** (1).
* 13 Jokes That Every Math Geek Will Find Hilarious
"Juvana" dilencongkan di sini. Untuk siri drama televisyen, sila lihat Juvana (drama).
**Jenayah juvana** merujuk kepada perlakuan jenayah atau anti-sosial golongan juvana (remaja). Jenayah jenis ini merupakan sesuatu yang makin membimbangkan semua pihak di seluruh dunia. Ia merupakan satu isu sosial yang penting kerana golongan ini mampu melakukan jenayah berat, namun mereka masih belum boleh dipertanggungjawabkan sepenuhnya.

Antara masalah besar yang dihadapi ialah siapakah yang bertanggungjawab dengan sikap golongan ini. Adakah pihak kerajaan semata-mata, bagaimana pula dengan tanggungjawab ibu bapa? Golongan ini mungkin belum matang dan masih bergantung pada ibu bapa mereka.

Sebenarnya dalam menyelesaikan kes jenayah juvana ini adalah berakar umbikan dari ibu bapa terlebih dahulu baru dilihat dari aspek persekitaran, sekolah mahupun rakan sebaya.

Pautan luar
-----------

* Delinquency Prevention - Clearinghouse of juvenile delinquency prevention information
* Edinburgh Study of Youth Transitions and Crime - major study at Edinburgh Law School
* "State Responses to Serious and Violent Juvenile Crime." - Office of Juvenile Justice and Delinquency Prevention.
* A Voyage into the Mind of Delinquent and Destitute Adolescents
* Guide to Juvenile Justice in New York City
* Juvenile Sex Offenders and Juvenile Sex Crimes in California - Overview of juvenile sex crimes and juvenile sex offender registration in California.

| Kawalan kewibawaan Sunting ini di Wikidata |
| --- |
| Perpustakaan negara | 
* Jerman
* Israel
* Amerika Syarikat
* Jepun
* The NLK id KSH1998005261 is not valid.

 |
| Lain-lain | 
* Arkib Negara (A.S.)

 |
**KRI Teluk Sampit (515)** merupakan kapal perang tentera laut Indonesia kelas *Teluk Semangka*, jenis kapal pendarat kereta kebal yang sentiasa bersedia mempertahankan negara pulau Indonesia. 

Kapal **KRI Teluk Sampit** milik Indonesia merupakan kapal pendarat kereta kebal (LST (Landing Ship Tank) kelas Takoma. KRI Teluk Sampit memenuhi keperluan Indonesia dan berperanan mempertahankan Indonesia dari kapal-kapal musuh. KRI Teluk Sampit dibina oleh *Korea-Tacoma SY, Masan*, Korea Selatan pada tahun 1981.

Kapal lain dalam kelas yang sama adalah KRI Teluk Semangka, KRI Teluk Penyu, KRI Teluk Mandar, KRI Teluk Sampit, KRI Teluk Banten, dan KRI Teluk Ende

KRI Teluk Sampit mempunyai 117 orang anak kapal termasuk pegawai. KRI Teluk Sampit dilengkapi untuk pengangkut tentera dan mampu membawa 202 tentera infantari.

Kapal KRI Teluk Sampit sepanjang 100 m X 15.4 X 4.2m (328 X 50.5 X 13.7 kaki) mempunyai kelajuan pada 15 batu nautikal. KRI Teluk Sampit mempunyai seseran 3,770 tan penuh. Ia mampu membawa kargo sebanyak 1,800 tan penuh atau 690 tan untuk misi pendaratan.

KRI Teluk Sampit turut mempunyai dek helikopter belakang untuk operasi udara.

TORPEDO
-------

Tiada maklumat

PELURU BERPANDU
---------------

Tiada maklumat

MERIAM
------

KRI Teluk Sampit dilengkapi dengan 3 mesingan 40 mm, 2 mesingan 20 mm dan 2 mesingan 12.7 mm.

PENANGKIS "COUNTERMEASURES"
---------------------------

Tiada maklumat

TUJAHAN
-------

Kapal KRI Teluk Sampit mempunyai dua enjin disel yang disambung kepada dua gandar yang menghasilkan kuasa 5,600 bhp dengan kelajuan tempur 15 knot.

Pegawai pemerintah KRI Teluk Sampit
-----------------------------------

Pautan luar
-----------

*
**John Hancock Life Insurance Company, U.S.A.** ialah sebuah syarikat insurans Amerika yang berpangkalan di Boston, Massachusetts. Ditubuhkan pada 21 April 1862, ia dinamakan sebagai penghargaan kepada John Hancock, seorang patriot terkenal. 

Pada tahun 2004, John Hancock diperolehi oleh syarikat insurans hayat Kanada Manulife Financial. Syarikat dan majoriti aset AS Manulife terus beroperasi di bawah nama John Hancock.

Indeks Sentimen Investor
------------------------

John Hancock mencipta indeks yang dinamakan "Indeks Sentimen Investor John Hancock" pada tahun 2011. Syarikat itu menerangkan indeks itu sebagai "langkah suku tahunan pandangan para pelabur mengenai pelbagai pilihan pelaburan, matlamat hidup dan prospek ekonomi."

Kepimpinan
----------

Pada Oktober 2017, Marianne Harrison menjadi presiden wanita dan ketua pegawai eksekutif John Hancock pertama. Beliau memperoleh pampasan sebanyak $ 4.4 juta pada tahun 2017.

Rujukan
-------

1. ↑  "John Hancock Inaugurates Investor Sentiment Index". John Hancock company website. 30 March 2011. Dicapai pada 8 October 2013.
2. ↑  Ryan, Greg (2018-03-20). "New Hancock CEO sees 30% pay bump in first year on job". *Boston Business Journal*. Dicapai pada 2018-03-21.

Pautan luar
-----------

* Tapak web rasmi